Neuvoston direktiivi 89/460/ETY, annettu 18 päivänä heinäkuuta 1989, tiettyjen tieliikenteen ajoneuvojen painoista, mitoista ja eräistä muista teknisistä ominaisuuksista annetun direktiivin 85/3/ETY muuttamisesta Irlantia ja Yhdistynyttä kuningaskuntaa koskevien poikkeusten voimassaolon päättymispäivän vahvistamiseksi



Virallinen lehti nro L 226 , 03/08/1989 s. 0005 - 0006

Suomenk. erityispainos Alue 7 Nide 3 s. 0183

Ruotsink. erityispainos Alue 7 Nide 3 s. 0183



NEUVOSTON DIREKTIIVI, annettu 18 päivänä heinäkuuta 1989, tiettyjen tieliikenteen ajoneuvojen painoista, mitoista ja eräistä muista teknisistä ominaisuuksista annetun direktiivin 85/3/ETY muuttamisesta Irlantia ja Yhdistynyttä kuningaskuntaa koskevien poikkeusten voimassaolon päättymispäivän vahvistamiseksi (89/460/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon tiettyjen tieliikenteen ajoneuvojen painoista, mitoista ja joistakin muista teknisistä ominaisuuksista 19 päivänä joulukuuta 1984 annetun neuvoston direktiivin 85/3/ETY (), sellaisena kuin se on viimeksi muutettuna direktiivillä 89/338/ETY (), ja erityisesti sen 8 artiklan 6 kohdan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että direktiivissä 85/3/ETY säädetään tiettyjen tieliikenteen ajoneuvojen suurimmista sallituista painoista, mitoista ja eräistä muista teknisistä ominaisuuksista, Irlannin ja Yhdistyneen kuningaskunnan tiestön joidenkin osien kunnon vuoksi nämä jäsenvaltiot eivät ole voineet soveltaa direktiiviä 85/3/ETY ja siihen myöhemmin tehtyjä muutoksia annettaessa kaikkia direktiivin säännöksiä, tämän vuoksi eräiden säännösten soveltamista näissä jäsenvaltioissa on lykätty väliaikaisesti, komissio on toimittanut neuvostolle 4 päivänä helmikuuta 1987 ensimmäisen kertomuksen direktiivin 85/3/ETY 8 artiklan 1 ja 3 kohdassa säädetyistä, Irlantia ja Yhdistynyttä kuningaskuntaa koskevista poikkeuksista; kertomuksen mukaan näissä jäsenvaltioissa tällä hetkellä voimassa olevien suunnittelunormien mukaan rakennetut sillat ovat riittävän vahvoja kantamaan kyseisessä direktiivissä säädetyt suurimmat sallitut painot, ensimmäisen kertomuksen ja sen jälkeen hankittujen tietojen perusteella komissio on antanut toisen kyseisiä poikkeuksia koskevan kertomuksen 16 päivänä tammikuuta 1989, tässä kertomuksessa todetaan, että 8 artiklan 1 ja 3 kohdassa säädetyt poikkeukset eivät enää ole perusteltuja, koska kantokyvyltään riittämättömät sillat on kartoitettu ja pääreiteillä olevat tällaiset sillat on vahvistettu, mainitun kertomuksen tietojen perusteella on pääteltävissä, että direktiivin 85/3/ETY 8 artiklan 5 kohdassa Irlannille ja Yhdistyneelle kuningaskunnalle myönnetyt poikkeukset eivät kyseisestä ajankohdasta alkaen enää olisi perusteltuja, tämän tavoitteen toteuttamiseksi tarvittavat työt voidaan saada valmiiksi 31 päivään joulukuuta 1998 mennessä, paikallinen painorajoitus voitaisiin asettaa silloille, joita pitää vahvistaa vielä 31 päivän joulukuuta 1998 jälkeen, ja turvallisuusvaatimusten näin täyttyessä direktiivin 85/3/ETY säännösten soveltamisella kokonaisuudessaan koko yhteisön alueella on suotuisia vaikutuksia kuljetustoimintaan, ON ANTANUT TÄMÄN DIREKTIIVIN: 1 artikla Korvataan direktiivin 85/3/ETY 8 artikla seuraavasti: "8 artikla Irlannissa ja Yhdistyneessä kuningaskunnassa 3 artikla ei koske ennen 31 päivää joulukuuta 1998: - liitteessä I olevassa 2.2, 2.3.1, 2.3.3, 2.4 ja 3.3.2 kohdassa mainittuja vakioarvoja: - paitsi kohdassa 2.2.2 tarkoitettujen puoliperävaunuyhdistelmien osalta, jos: i) kuormatun yhdistelmän kokonaispaino on enintään 38 tonnia, ii) kolmiakselisen telin paino on enintään 22,5 tonnia ja akseliväli on liitteessä I olevan 3.3.2 kohdan mukainen; - paitsi 2.2.3, 2.2.4, 2.3 ja 2.4 kohdassa tarkoitettujen ajoneuvojen osalta, jos kuormatun ajoneuvon kokonaispaino on enintään: i) 35 tonnia 2.2.3 ja 2.2.4 kohdassa tarkoitetuissa ajoneuvoissa, ii) 17 tonnia 2.3.1 kohdassa tarkoitetuissa ajoneuvoissa, iii) 30 tonnia 2.3.3 kohdassa tarkoitetuissa ajoneuvoissa mainitussa kohdassa sekä 4.3 kohdassa vahvistetuin edellytyksin, iv) 27 tonnia 2.4 kohdassa tarkoitetuissa ajoneuvoissa; - liitteessä I olevassa 3.4 kohdassa tarkoitettu vakioarvo, paitsi liitteessä I olevassa 2.2, 2.3 ja 2.4 kohdassa tarkoitettujen ajoneuvojen osalta, jos vetävän akselin akselipaino on enintään 10,5 tonnia." 2 artikla Irlannin ja Yhdistyneen kuningaskunnan on komissiota kuultuaan toteutettava tämän direktiivin noudattamisen edellyttämät toimenpiteet ja ilmoitettava tästä komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä heinäkuuta 1989. Neuvoston puolesta Puheenjohtaja R. DUMAS () EYVL N:o L 2, 3.1.1985, s. 14 () EYVL N:o L 142, 25.5.1989, s. 3 () EYVL N:o C 45, 24.2.1989, s. 14 () EYVL N:o C 120, 16.5.1989 () Lausunto on annettu 31 päivänä maaliskuuta 1989.